# நிதி இடர்க் கணிப்பியல்

## துணை புலங்கள்

### ஆயுள் காப்பீடு, ஓய்வூதியம் மற்றும் சுகாதாரப் பாதுகாப்பு

புதைப்பு, ஆயுள் காப்பீடு மற்றும் வருடாந்திரத் தொகை போன்ற நீண்ட கால காப்பீட்டுத் தொகைக்கான தேவை 17-ஆம் நூற்றாண்டின் பிற்பகுதியில் அதிகரித்ததன் மூலம், நிதி இடர்க் கணிப்பியல் ஒரு முறையான கணிதத் துறையாக மாறியது. இந்த நீண்ட கால முழுத் தழுவு அளவுகளுக்கு, வருடாந்திரத் தொகை மற்றும் இறப்பு பலன்கள் போன்ற எதிர்கால பலன்களை செலுத்த பணம் ஒதுக்கப்பட வேண்டும். இதற்கு *வயதுக்கு ஏற்ப இறப்பு விகிதங்கள்* போன்ற எதிர்கால தற்செயல் நிகழ்வுகளை மதிப்பிடுவதும், ஒதுக்கி முதலீடு செய்யப்பட்ட நிதிகளின் மதிப்பைக் குறைப்பதற்கான கணித நுட்பங்களின் வளர்ச்சியும் தேவைப்படுகிறது. இது *எதிர்காலத் தொகையின் தற்போதைய மதிப்பு* என குறிப்பிடப்படும் ஒரு முக்கியமான நிதி இடர்க் கணிப்புசார்ந்த கருத்தின் வளர்ச்சிக்கு வழிவகுத்தது. ஓய்வூதிய நிதிகளை தள்ளுபடி செய்வதற்கான நடைமுறை முறைகளின் சில அம்சங்கள் நவீன நிதியியல் பொருளாதாரத்தின் விமர்சனத்திற்கு உட்பட்டுள்ளன.  
- பாரம்பரிய ஆயுள் காப்பீட்டில், நிதி இடர்க் கணிப்பியல் இறப்பு வீதம் பற்றிய பகுப்பாய்வு, ஆயுள் அட்டவணைகளின் உற்பத்தி, மற்றும் கூட்டு வட்டியைப் பயன்படுத்தி ஆயுள் காப்பீடு, வருடாந்திரத் தொகை மற்றும் நன்கொடை பாலிசிகளை உருவாக்குதல் ஆகியவற்றில் கவனம் செலுத்துகிறது. தற்கால ஆயுள் காப்பீட்டுத் திட்டங்கள் கடன் மற்றும் அடமானக் காப்பீடு, சிறு வணிககங்களுக்கான முக்கிய நபர் காப்பீடு, நீண்ட கால பராமரிப்பு காப்பீடு மற்றும் உடல்நல சேமிப்புக் கணக்குகள் ஆகியவற்றை உள்ளடக்கியதாக நீட்டிக்கப்பட்டுள்ளது.
- முதலாளிகளால் நேரடியாக வழங்கப்படும் காப்பீடு மற்றும் சமூகக் காப்பீடு உள்ளிட்ட உடல்நலக் காப்பீட்டில், இயலாமை, நோயுற்ற தன்மை, இறப்பு, கருவுறுதல் மற்றும் பிற தற்செயல்களின் விகிதங்களின் பகுப்பாய்வில் நிதி இடர்க் கணிப்பியல் கவனம் செலுத்துகிறது. நுகர்வோர் தேர்வு, மருத்துவ சேவைகள் மற்றும் நடைமுறைகளின் பயன்பாட்டின் புவியியல் விநியோகம், மற்றும் மருந்துகள் மற்றும் சிகிச்சைகளின் பயன்பாடு ஆகியவற்றின் விளைவுகள் மிகவும் முக்கியத்துவம் வாய்ந்தவை. இந்த காரணிகள் ஹார்வர்டில் பல்துறை ஆய்வில் *வள அடிப்படையிலான ஒப்பீடு மதிப்பு அளவின்* (*Resource-Base Relative Value Scale*) வளர்ச்சியை அடிக்கோடிட்டுக் காட்டுகிறது. நிதி இடர்க் கணிப்பியல் பலன்களின் கட்டமைப்புகள், திருப்பிச் செலுத்தும் தரநிலைகள் மற்றும் சுகாதார பாதுகாப்புச் செலவில் முன்மொழியப்பட்ட அரசாங்கத் தரங்களின் விளைவுகள் ஆகியவற்றின் வடிவமைப்பிலும் உதவுகிறது.
- ஓய்வூதியத் துறையில், நிதி இடர்க் கணிப்பு முறைகளாவன வடிவமைப்பு, நிதியளித்தல், கணக்கியல், நிர்வாகம் மற்றும் ஓய்வூதியத் திட்டங்களின் பராமரிப்பு அல்லது மறுவடிவமைப்பு தொடர்பான மாற்று உத்திகளின் செலவுகளை அளவிடுவதற்கு பயன்படுத்தப்படுகின்றன. இந்த உத்திகளாவன, குறுகிய-கால, நீண்ட-கால பத்திர விகிதங்களாலும், ஓய்வூதியம் மற்றும் இதர பலன்களுக்கு செய்யப்பட்ட ஏற்பாடுகளின் நிதி நிலையாலும், கூட்டு பேரம், உரிமையாளரின் பழைய, புதிய மற்றும் வெளிநாட்டு போட்டியாளர்களாலும்; தொழிலாளர்களின் மாறிவரும் புள்ளிவிவரங்கள்; உள் வருவாய் குறியீட்டில் மாற்றங்கள்; உபரிகளைக் கணக்கிடுவது தொடர்பான உள் வருவாய் சேவையின் அணுகுமுறையில் மாற்றங்கள்; மற்றும் சமமாகவும் முக்கியமாகவும், குறுகிய மற்றும் நீண்ட கால நிதி மற்றும் பொருளாதார போக்குகள் ஆகியவற்றால் பெரிதும் பாதிக்கப்படுகின்றன. பல ஓய்வூதியத் திட்டங்கள் ஒன்றிணைக்கப்பட வேண்டும் அல்லது குறைந்தபட்சம் சமமான அடிப்படையில் நிர்வகிக்கப்பட வேண்டும் என்பது இணைப்புகள் மற்றும் கையகப்படுத்துதல்களுடன் பொதுவானது. பலன்களில் மாற்றங்கள் நிகழும்போது, புதிய சமூகக் கோரிக்கைகள் மற்றும் பல்வேறு அரசாங்க பாகுபாடு சோதனைக் கணக்கீடுகளை திருப்திப்படுத்தும் வகையிலும், பணியாளர்களும் ஓய்வு பெற்றவர்களும் புரிந்துகொள்ளக்கூடிய தேர்வுகள், மற்றும் மாறுதல் பாதைகள் வழங்கப்பட்டு பழைய மற்றும் புதிய பலன்சார்ந்த திட்டங்கள் ஒன்றோடொன்று கலக்கப்பட வேண்டும். பலன் திட்டப் பொறுப்புகள் கடந்த கால சேவைக்காக ஈட்டிய பலன்கள் மற்றும் எதிர்கால சேவைக்கான பலன்கள் ஆகிய இரண்டையும் பிரதிபலிக்கும் விதத்தில் மதிப்பிடப்பட வேண்டும். இறுதியாக, அமெரிக்க ஐக்கிய நாடுகளிலுள்ள *நிதிக் கணக்கியல் தரநிலைகள் வாரியம்* போன்று அந்தந்த நாடுகளிலுள்ள பொருத்தமான தரநிலைக் மன்றம் அல்லது கட்டுப்பாட்டாளர்களால் திருப்திகரமாக நிர்வகிக்கப்படும் நிதித் திட்டங்கள் உருவாக்கப்பட வேண்டும்.
- சமூக நலத் திட்டங்களில், *சமூகப் பாதுகாப்பு நிர்வாகத்தில்* (*Social Security Administration* or *SSA*) இயங்கும் *தலைமை* *நிதி இடர்க் கணிப்பாளர்* *அலுவலகம்* (*Office of the Chief Actuary*), SSA-நிர்வாகத்திலுள்ள பணி ஓய்வு, உயிருடனிருப்போர் மற்றும் ஊனமுற்றோருக்கான காப்பீட்டுத் திட்டங்கள், மற்றும் அந்தத் திட்டங்களில் முன்மொழியப்பட்ட மாற்றங்களுக்கான செயல் மதிப்பீடுகள், பகுப்பாய்வுகள் போன்றவற்றை திட்டமிட்டு அதன்படி வழிநடத்துகிறது. இது *கூட்டாட்சியின் முதியோர் மற்றும் உயிருடனிருப்பவர்களுக்கான காப்பீட்டு அறக்கட்டளை நிதி* (*Federal Old-Age and Survivors Insurance Trust Fund*) மற்றும் *கூட்டாட்சியின் இயலாமை காப்பீட்டு அறக்கட்டளை நிதி*யின் (*Federal Disability Insurance Trust Fund*) செயல்பாடுகளை மதிப்பீடு செய்கிறது, திட்ட நிதியளிப்பு பற்றிய ஆய்வுகளை நடத்துகிறது, சமூக காப்பீடு மற்றும் இறப்பு, நோயுற்ற தன்மை, பயன்பாடு, பணி ஓய்வு, இயலாமை, உயிருடனிருத்தல், திருமணம், வேலையில்லாத் திண்டாட்டம், வறுமை, முதுமை, குழந்தைகளைக் கொண்ட குடும்பங்கள், போன்ற சம்பந்தப்பட்ட திட்ட சிக்கல்கள் குறித்த ஆய்வு மற்றும் எதிர்கால பணிச்சுமைகளைத் திட்டமிடுகிறது. கூடுதலாக, ஒரு பொது-வருவாய் நிதியளிக்கப்பட்ட, குறைந்த வருமானம் கொண்ட வயதானவர்கள், பார்வையற்றோர் மற்றும் ஊனமுற்றோருக்கான சோதனைத் திட்டமான *துணைப் பாதுகாப்பு வருமானம்* (*Supplemental Security Income*) திட்டத்துடன் தொடர்புடைய செலவு பகுப்பாய்வுகளை மேற்கொள்வதற்கான பொறுப்பும் இந்த அலுவலகத்துக்கு கொடுக்கப்பட்டுள்ளது. இந்த அலுவலகம் *சமூக பாதுகாப்பு அறக்கட்டளை நிதிகளின் அறங்காவலர் குழுவிற்கும்* ஆணையருக்கும் தொழில்நுட்ப மற்றும் ஆலோசனை சேவைகளை வழங்குகிறது; மேலும் இதன் ஊழியர்கள் சமூக பாதுகாப்பு பிரச்சினைகளின் நிதி இடர்க் கணிப்பு அம்சங்களில் நிபுணத்துவ சாட்சியங்களை வழங்குவதற்காக காங்கிரஸின் குழுக்கள் முன் தோன்றுகின்றனர்.